
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 138 (1) 


Συμπλήρωση και τροποποίηση διατάξεων του Π.Δ. 402/1988 «Οργα¬ 
νισμός Υπουργείου* Γεωργίας» (Α’ 187). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) και της παρ. 10 του άρ¬ 
θρου 9 του Ν. 1586/1986 «Βαθμολογική διάρθρωση των θέσεων του 
Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις» (Α’ 137). 

2. Την Υ 1140/1051173/1390/0001/10.7.90 κοινή απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών» (Β' 

420). 

3. Την αριθ. 134/1991 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης, 
Γεωργίας και του Υφυπουργού Οικονομικών, αποφασίζουμε: 

Άρθρο 1. 

Σύσταση Υπηρεσιών. 

1. Στην Κεντρική Υπηρεσία του Υπουργείου Γεωργίας συνιστώνται 
οι πιο κάτω Διευθύνσεις: 

α. Διεύθυνση Οργάνωσης και Απλούστευσης Διαδικασιών. 

β. Διεύθυνση Εκπαίδευσης. 

γ. Διεύθυνση Επιθεώρησης. 

2. Οι Διευθύνσεις, Οργάνωσης και Απλούστευσης Διαδικασιών και 
Εκπαίδευσης υπάγονται στη Γενική Διεύθυνση Διοικητικής Υποστήρι¬ 
ξης· 

3. Η Διεύθυνση Επιθεώρησης υπάγεται στον Υπουργό Γεωργίας. 


Άρθρο 2. 

’ Διάρθρωση - Αρμοδιότητες: 

1. Την Διεύθυνση Οργάνωσης και Απλούστευσης Διαδικασιών συ¬ 
γκροτούν τα εξής Τμήματα και Γραφείο: 
α) Τμήμα Διοικητικής Οργάνωσης. ' · ’ 

β) Τμήμα Απλούστευσης Διαδικασιών και Παραγωγικότητας, 
γ) Γραφείο Γραμματείας. 

Οι αρμοδιότητες της Διεύθυνσης Οργάνωσης και Απλούστευσης Δια¬ 
δικασιών ανάγονται στα πιο κάτω θέματα που κατανέμονται μεταξύ 
των Τμημάτων και του Γραφείου αυτής ως εξής: 
α) Τμήμα Διοικητικής Οργάνωσης: 

αα) Ο Χειρισμός όλων των θεμάτων οργάνωσης των Υπηρεσιών του 
Υπουργείου Γεωργίας. 

ββ) Η μέριμνα για τη μεταβίβαση αρμοδιοτήτων από την Κεντρική 
Υπηρεσία στις Περιφερειακές Υπηρεσίες του Υπουργείου. 

γγ) Η μέριμνα για την οργάνωση των εποπτευομένων από το Υπουρ¬ 
γείο Γεωργίας νομικών προσώπων, σε συνεργασία με τις αρμόδιες κατά 
περίπτωση, σε σχέση με το αντικείμενο των νομικών προσώπων, Διευ¬ 
θύνσεις και τα οικεία νομικά πρόσωπα. 

δδ) Η επεξεργασία στοιχείων για την εκτίμηση των αναγκών του 
Υπουργείου και των εποπτευομένων από αυτό νομικών προσώπων σε 
θέσεις προσωπικού, η κατανομή τους σε κλάδους, βαθμούς ή ειδικότη¬ 
τες, η περιγραφή και ανάλυση των καθηκόντων τους καθώς και ο καθο¬ 
ρισμός των προσόντων κάθε θέσης. 

εε) Η επεξεργασία στοιχείων αριθμητικής σύνθεσης και αριθμητικών 
μεταβολών του προσωπικού και η πρόβλεψη της αριθμητικής εξέλιξής 
του. 

στστ) Η σε συνεργασία με τις αρμόδιες υπηρεσίες κατανομή των θέ¬ 
σεων του προσωπικού στις Κεντρικές και Περιφερειακές μονάδες του 
Υπουργείου. 

ζζ) Η σε συνεργασία με αρμόδιες Υπηρεσίες έκδοση κανονιστικών 
πράξεων απαραίτητων για την καλή λειτουργία του Οργανισμού του 
Υπουργείου. 

ηη) Η σε συνεργασία με αρμόδιες Υπηρεσίες και φορείς αντιμετώπιση 
των θεμάτων που αφορούν τα συλλογικά όργανα του Υπουργείου εκτός 
από τα Υπηρεσιακά Συμβούλια. 

θθ) Ο ορισμός εκπροσώπων του Υπουργείου σε συλλογικά όργανα 
άλλων Υπουργείων ή φορέων σε συνεργασία με τις αρμόδιες Υπηρεσίες, 
β) Τμήμα Απλούστευσης Διαδικασιών και Παραγωγικότητας: 
αα) Η μελέτη, υπόδειξη και παρακολούθηση εφαρμογής μέτρων για 
την απλούστευση γραφειοκρατικών τύπων και διαδικασιών και η κα¬ 
τάργηση περιττών διατυπώσεων, σε συνεργασία με τις κατ’ αντικείμενο 
αρμόδιες Υπηρεσίες. 

ββ) Ο καθορισμός, σε συνεργασία με τις κατά αντικείμενο αρμόδιες 
Υπηρεσίες, των δικαιολογητικών που κατά περίπτωση απαιτούνται να 
υποβάλλουν οι συναλλασσόμενοι με τη διοίκηση πολίτες. 

γγ) Η μελέτη των χρησιμοποιουμένων εντύπων και η εισήγηση για 
την βελτίωση και τυποποίησή τους. 












958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η σχεδίαση νέων απλουστευμένων εντύπων, ιδιαίτερα των απαραί¬ 
τητων στις συναλλαγές των πολιτών με τις Υπηρεσίες. · 

δδ) Η μελέτη και εισήγηση μέτρων για την καθιέρωση προσφοροτέ- 
ρων μεθόδων ρργασίας για την ταχύτερη διεκπεραίωση των διοικητι¬ 
κών ενεργειών. 

εε) Η μέριμνα για την ανάπτυξη και την εφαρμογή από τις κατ’ αντι¬ 
κείμενο αρμόδιες υπηρεσίες συγχρόνων τεχνικών μεθόδων (όπως π.χ. 
μέτρηση εργασίας, επιχειρησιακή έρευνα, ανάλυση κόστους - ωφέλειας, 
εργονομία κλπ.) για την αύξηση της παραγωγικότητας. 

στστ) Η εισήγηση μέτρων για τη βελτίωση των συνθηκών εργασίας, 
ζζ) Η παρακολούθηση των τεχνολογικών εξελίξεων στον τομέα της 
μηχανοργάνωσης - με εξαίρεση το υλικό αυτόματης επεξεργασίας στοι¬ 
χείων - η έρευνα της αγοράς και η τήρηση στοιχείων για τις τεχνικές 
προδιαγραφές και τις δυνατότητες των μηχανημάτων γραφείου και η 
εισήγηση για τον εκσυγχρονισμό του μηχανικού εξοπλισμού, τη σωστή 
κατανομή, τη χρησιμοποίηση και απόδοσή του. 

ηη) Η μέριμνα για την εκκαθάριση και μικροφωτογράφηση των αρ¬ 
χείων των Υπηρεσιών του Υπουργείου. 

θθ) Ο χειρισμός θεμάτων σχετικά με τον περιορισμό της συναρμοδιό- 
τητας των οργάνων του Υπουργείου με φορείς ή όργανα άλλων Υπουρ¬ 
γείων. 

ιι) Η εξέταση περιπτώσεων δυσλειτουργίας, γραφειοκρατικών τύπων 
και πολύπλοκων διαδικασιών που παρουσιάζονται κατά την συναλλα¬ 
γήν των Υπηρεσιών με τους πολίτες. Τις περιπτώσεις αυτές υποβάλλει 
μετά από υποδείξεις πολιτών το Γραφείο Επικοινωνίας και Πληροφόρη¬ 
σης Πολιτών (ΓΕΠΟ). 

κκ) Ο έλεγχος σχεδίων νόμων, κανονιστικών διαταγμάτων και κανο¬ 
νιστικών αποφάσεων που συντάσσονται από τις Υπηρεσίες για την απο¬ 
φυγή θέσπισης περιττών γραφειοκρατικών τύπων και διαδικασιών, 
γ) Γραφείο Γραμματείας: 

Η εξυπηρέτηση της Διεύθυνσης στα γενικού χαρακτήρα διοικητικά 
θέματα (αλληλογραφία, δακτυλογράφηση, διεκπεραίωση). 

2. Τη Διεύθυνση Εκπαίδευσης συγκροτούν τα εξής Τμήματα και 
Γραφείο: . 

α) Τμήμα Εισαγωγικής Εκπαίδευσης, 
β) Τμήμα Επιμόρφωσής.. 

. γ) Γραφείο Γραμματείας. 

Οι αρμοδιότητες της, Διεύθυνσης Εκπαίδευσης ανάγονται, στον προ¬ 
γραμματισμό, την οργάνωση και εκτέλεση εκπαιδευτικών προγραμμά¬ 
των, για την επαγγελματική κατάρτιση τών υπαλλήλων και στη διαρκή 
συνεργασία με τις εκπαιδευτικές μονάδες του Εθνικού Κέντρου Δημό¬ 
σιας Διοίκησης και κατανέμονται ,μεταξύ των Τμημάτων και του Γρα¬ 
φείου αυτής ως εξής: 

α) Τμήμα Εισαγωγικής Εκπαίδευσης:, 

αα) Η οργάνωση και εκτέλεση των προγραμμάτων εισαγωγικής εκ¬ 
παίδευσης των υπαλλήλων, που καταρτίζουν οι αρμόδιες Υπηρεσίες και 
φορείς και αφορούν τόσο την πριν την ανάληψη της υπηρεσίας εκπαί¬ 
δευση, όσο και την εντός του πρώτου εξαμήνου,- από την ημερομηνία 
ανάληψης υπηρεσίας το αργότερο, με σκοπό τη γενική ενημέρωση, αλλά 
και οποτεδήποτε μετά τη συμπλήρωση δύο (2) μηνών υπηρεσίας και μέ¬ 
χρι τη λήξη της διετούς δοκιμαστικής υπηρεσίας σε συνεργασία και με 
το Εθνικό Κέντρο Δημόσιας Διοίκησης. 

ββ)-Η ευθύνη οργάνωσης και εκτέλεσης των προγραμμάτων εισαγω¬ 
γικής εκπαίδευσης των υπαλλήλων των Ν.Π.Δ.Δ. που εποπτεύονται 
από το Υπουργείο και έχουν λιγότερες από χίλιες (1.000) οργανικές θέ¬ 
σεις, μονίμων υπαλλήλων. 

γγ) Η οργάνωση και εκτέλεση, σε συνεργασία με το Ινστιτούτο Διαρ¬ 
κούς Επιμόρφωσης, κοινών προγραμμάτων εισαγωγικής εκπαίδευσης 
για υπαλλήλους περισσοτέρων Υπουργείων ή Ν.Π.Δ.Δ. μέ βάση τη συ¬ 
νάφεια των αντικειμένων ή για θέματα κοινού ενδιαφέροντος. 

δδ) Η παρακολούθηση τής πορείας εκπαίδευσης του προσωπικού του 
Υπουργείου και των Ν.Π.Δ.Δ. εποπτείας του. 

εε) Η μέριμνα σε συνεργασία με αρμόδιες Υπηρεσίες και φορείς για 
την άσκηση Ελλήνων και Αλλοδαπών φοιτητών και σπουδαστών σε θέ¬ 
ματα του αγροτικού τομέα. 

στστ) Η μέριμνα, σε συνεργασία με αρμόδιες Υπηρεσίες και φορείς 
για την αποστολή ή μετάκληση εμπειρογνωμόνων, 
β) Τμήμα Επιμόρφωσης: 

αα) Η οργάνωση και εκτέλεση προγραμμάτων επιμόρφωσης (ειδικού 
ενδιαφέροντος) που καταρτίζουν οι αρμόδιες Υπηρεσίες και φορείς ΑΕΙ, 
εσωτερικού και εξωτερικού και τα Μεσογειακά Αγρονομικά Ινστιτούτα 


και αφορούν τους υπαλλήλους του Υπουργείου και των Ν.Π.Δ.Δ. επο¬ 
πτείας του και έχουν λιγότερες από χίλιες (1.000) οργανικές, θέσεις μο¬ 
νίμων υπαλλήλων. 

Στα προγράμματα αυτά μπορεί να περιλαμβάνονται, σε συνεργασία 
με το Ινστιτούτο Διαρκούς Επιμόρφωσης, και θέματα γενικού ενδιαφέ¬ 
ροντος, όταν τούτο κρίνεται σκόπιμο ή οικονομικά συμφέρον. 

ββ) Η οργάνωση και εκτέλεση.προγραμμάτων επαγγελματικής εξει- 
δίκευσης των υπαλλήλων του Υπουργείου ή των Ν.Π.Δ.Δ. -εποπτείας 
του και έχουν λιγότερες από χίλιες (1.000) οργανικές θέσεις μονίμων 
υπαλλήλων και καταρτίζονται από τις αρμόδιες Υπηρεσίες και φορείς. 
Τα προγράμματα αυτά αφορούν (αντικείμενα της υπηρεσίας τους και 
έχουν σκοπό την κάλυψη των αναγκών σε εξειδικευμένο προσωπικό. 

γγ) Η οργάνωση και εκτέλεση, σε συνεργασία με την Εθνική Σχολή 
Δημόσιας Διοίκησης, προγραμμάτων προαγωγικής εκπαίδευσης των 
υπαλλήλων της κατηγορίας ΠΕ του Υπουργείου και των εποπτευομέ- 
νων από αυτό Ν.Π.Δ.Δ., εφόσον αυτά έχουν λιγότερες από χίλιες 
(1.000) οργανικές θέσεις μονίμων υπαλλήλων. Τα προγράμματα αυτά 
μπορεί να οργανώνονται και κατά κύκλους Υπουργείων με βάση τη συ¬ 
νάφεια του αντικειμένου τους με το Υπουργείο Γεωργίας. 

δδ) Η μέριμνα για την μετεκπαίδευση των υπαλλήλων του Υπουρ¬ 
γείου ή των εποπτευομένων από αυτό Ν.Π.Δ.Δ., εφόσον αυτά έχουν λι- 
γότερες από χίλιες (1.000) οργοινικές θέσεις μονίμων υπολλήλων, στις 
περιπτώσεις που αυτή κρίνεται αναγκαία, για τη διεύρυνση των επι¬ 
στημονικών ή τεχνικών τους γνώσεων και είναι πρόσφορες για την κα¬ 
λύτερη αντιμετώπιση των αναγκών της Υπηρεσίοις ή την ειδίκευσή τους 
σε σύγχρονες τεχνικές διοίκησης και τεχνολογίας. 

εε) Η μέριμνα για τη συμμετοχή των υπολλήλων του Υπουργείου ή 
των εποπτευομένων από αυτό ΝΠΔΔ, εφόσον αυτά έχουν λιγότερες από 
χλιες (1.000) οργοινικές θέσεις μονίμων υπολλήλων, κατηγορίοις ΠΕ ή 
ΤΕ σε προγράμματα μετεκπαίδευσης ή μεμονωμένες μετεκπαιδεύσεις, 
σε ΑΕΙ εσωτερικού ή εξωτερικού και τα Μεσογειακά Αγρονομικά Ινστι¬ 
τούτα, για τη λήψη μεταπτυχιακού τίτλου σπουδών συναφούς με το 
αντικείμενο του Υπουργείου ή του Ν.Π.Δ.Δ. που αναφέρεται πιο πάνω, 
καθώς και η χορήγηση των σχετικών εκπαιδευτικών αδειών. 

στστ) Η μέριμνα για την έκδοση απόφασης με την οποία ορίζεται το 
διδακτικό προσωπικό των εκπαιδευτικών προγραμμάτων που εκτελεί 
το Υπουργείο ή τα εποπτευόμενα από αυτό ΝΠΔΔ που έχουν λιγότερες 
από χίλιες (1.000) οργανικές θέσεις μονίμων υπαλλήλων, εφόσον δεν 
ανήκει στο διδακτικό προσωπικό του Εθνικού Κέντρου Δημόσιας.Διοί- 
κησης. 

ζζ) Η παρακολούθηση της πορείας εκπαίδευσης επιμόρφωσης του 
προσωπικού του Υπουργείου και των Ν.Π.Δ.Δ. εποπτείας του που εμπί- 
πτου στον πιο πάνω αριθμητικό προσδιορισμό και η μέριμνα για τη σω¬ 
στή αξιοποίησή του. 

ηη) Η μέριμνα σε συνεργασία με.αρμόδιες Υπηρεσίες και φορείς για 
τη συμμετοχή υπολλήλων του Υπουργείου ή των εποπτευομένων από 
αυτό Ν.Π.Δ.Δ. που εμπίπτουν στον πιο πιάνω αριθμητικό προσδιορισμό. 

θθ) Η μέριμνα σε συνεργασία με αρμόδιες Υπηρεσίες και φορείς για 
τη συμμετοχή του μονίμου προσωπικού του Υπουργείου 1 και των 
Ν.Π.Δ.Δ. εποπτείας του, σε προγράμματα εκμάθησης ξένων γλωσσών, 
γ) Γραφείο Γραμματείοις. 

αα) Η εξυπηρέτηση της Διεύθυνσης στα γενικού χαρακτήρα διοικη¬ 
τικά θέματα (αλληλογραφία, δακτυλογράφηση, διεκπεραίωση). 

ββ) Η τήρηση μητρώου προσωπικού μετεκπαιδευθέντων ή επιμορ- 
φωθέντων υπολλήλων σε συνεργασία με την αρμοδία Διεύθυνση Πληρο¬ 
φορικής του Υπουργείου.- 

3. Τη Διεύθυνση Επιθεώρησης συγκροτούν τα εξής Τμήματα και 
Γραφείο: 

α).Τμήμα Επιθεώρησης και Ελέγχου θεμάτων αρμοδιότητας γεωρ¬ 
γικού τομέα και τομέα τοπογραφικής. 

β) Τμήμα Επιθεώρησης και Ελέγχου θεμάτων αρμοδιότητας δασι¬ 
κού τομέα. 

γ) Τμήμα Επιθεώρησης και Ελέγχου θεμάτων αρμοδιότητας Κτη¬ 
νιατρικού και Αλιευτικού τομέα. 

δ) Τμήμα Επιθεώρησης και Ελέγχου θεμάτων αρμοδιότητας διοικη- 
τικοοικονομικού τομέα, 
ε) Γραφείο Γραμματείοις. 

Οι αρμοδιότητες που ασκεί η Διεύθυνση Επιθεώρησης αναλύονται 
παρακάτω και ασκούνται από τα Τμήματα στα οποία έχει διαρθρωθεί η 
Διεύθυνση Επιθεώρησης ανάλογα με τον τομέδι αρμοδιότητοις εκάστου 
τμήματος: 

α) Η άσκηση επιθεώρησης και ελέγχου των Κεντρικών και Περιφε¬ 
ρειακών υπηρεσιών του Υπουργείου Γεωργΐας και των εποπτευόμενων 
από αυτό φορέων, για τη διαπίστωση της κανονικής και εύρυθμης λει¬ 
τουργίας τους και της ορθής εφαρμογής των κειμένων διατάξεων και 
σχετικών οδηγιών. - ! · 

β) Η διενέργεια διοικητικών ερευνών και διοικητικών εξετάσεων σε 
υποβαλλόμενες καταγγελίες ή σε περιπτώσεις διαπιστουμένων κατά τον 
υπηρεσιακό έλεγχο αδικημάτων σε θέματα αρμοδιότητας των υπηρε¬ 
σιών του Υπουργείου Γεωργίας και των εποπτευομένών από αυτό φο¬ 
ρέων, κατόπιν εντολής του Υπουργού ή εξουσιοδοτημένου οργάνου και 
σε έκτακτες περιπτώσεις μη επίδεχόμενες αναβολή, μετά από άμεση 
σχετική ενημέρωση και προφορική εντολή. 

γ) Η καθοδήγηση των περιφερειακών υπηρεσιών σε θέματα αρμοδιό- 
τητάς τους κατά τον διενεργούμενο υπηρεσιακό έλεγχο. 

δ) Η συνεχής ενημέρωση της ηγεσίας του Υπουργείου για τα απα- 
σχολούντα τις Περιφερειακές Υπηρεσίες θέματα. 

ε) Η κοινοποίηση των υποβαλλομένων στη Διεύθυνση Επιθεώρησης 
εκθέσεων Επιθεωρησιακών ελέγχων ή αποσπασμάτων αυτών στις κατά 
περίπτωση αρμόδιες υπηρεσιακές μονάδες και η διατύπωση παρατηρή¬ 
σεων επ’ αυτών. 

στ) Η τήρηση αρχείου εκθέσεων επιθεωρητών καθώς και κάθε άλλου 
στοιχείου, για την παρακολούθηση του επιθεωρησιακού και ανακριτικού 
έργου. 

ζ) Η μέριμνα για τον προγραμματισμό των επιθεωρησιακών ελέγ¬ 
χων. 

Το Γ ραφείο Γ ραμματείας εξυπηρετεί τη Διεύθυνση στα γενικού χαρα¬ 
κτήρα διοικητικά θέματα (αλληλογραφία, δακτυλογράφηση, διεκπεραί¬ 
ωση). 

Άρθρο 3. 

Σύσταση Κλάδου Επιθεωρητών 

1. Για την στελέχωση της κατά το προηγούμενο άρθρο συνιστωμένης 
Διεύθυνσης Επιθεώρησης, συνιστάται στο Υπουργείο Γεωργίας Κλάδος 
ΠΕ 15 Επιθεωρητών ο οποίος περιλαμβάνει είκοσι οκτώ (28) θέσεις. 
Οι θέσεις του Κλάδου αυτού προέρχονται από μεταφορά ισαρίθμων θέ¬ 
σεων των κλάδων ΠΕΙ Γεωπονικού, ΠΕ2 Δασολογικού ΠΕ3 Κτηνια¬ 
τρικού, ΠΕ4 Ιχθυολόγων, ΠΕ9 Διοικητικού ΠΕ10 Οικονομικού και 
ΠΕ11 Μηχανικών, ειδικότητας Τοπογράφων Μηχανικών Αγρονόμων 
με αριθμητική αντιστοιχία κατά Κλάδο ως εξής: 

α) ΠΕΙ Γεωπονικού έξι (6) θέσεις 
β) ΠΕ2 Δασολογικού πέντε (5) θέσεις 
γ) ΠΕ3 Κτηνιατρικού πέντε (5) θέσεις 
δ) ΠΕ4 Ιχθυολόγων δύο (2) θέσεις 
ε) ΠΕ9 Διοικητικού τέσσερις (4) θέσεις 
στ) ΠΕ10 Οικονομικού έτους τέσσερις (4) θέσεις 
ζ) ΠΕ11 Μηχανικών ειδικότητας Τοπογράφων Μηχανικών Αγρονό¬ 
μων δύο (2) θέσεις 

2. Οι θέσεις του Κλάδου ΠΕ15 Επιθεωρητών του Υπουργείου Γεωρ¬ 

γίας πληρούνται με μετάταξη υπηρετούντων υπαλλήλων, στους παρα¬ 
πάνω κλάδους από τους οποίους μεταφέρονται οι θέσεις,.με δεκαετή 
τουλάχιστον υπηρεσία. . ν 

' Άρθρο 4. 

Προϊστάμενοι Υπηρεσιών 

1. Των Διευθύνσεων: α) Εκπαίδευσης και β) Οργάνωσης και Απλού- 
στευσης Διαδικασιών και των Τμημάτων τους προϊστανται υπάλληλοι 
του κλάδου ΠΕ9 Διοικητικού. 

2. Της Διευθύνσέώς Επιθεώρησης προΐσταται υπάλληλος του κλάδου 
ΠΕΙ 5 Επιθεωρητών. Των τμημάτων της Διευθύνσεως προΐστάνται 
υπάλληλοι τόυ κλάδου ΠΕΙ5 Επιθεωρητών με γνώσεις και εμπειρία 
οιντίστοιχη προς τα θέματα με τα οποία ασχολείται το Τμήμα. 

3. Μέχρι τη συγκρότηση του κλάδου ΠΕ15 Επιθεωρητών, στη Διεύ¬ 
θυνση Επιθεώρησης, τοποθετούνται προσωρινώς κάι προΐσταντάι αυτής 
και των Τμημάτων της, υπάλληλοι του Υπουργείου Γ εωργΐας, ανήκο- 
ντες στους κλάδους ΠΕ, από τους οποίους θα μεταφερθούν οι ανάλογες 
θέσεις, που θα καλύψουν τις ανάγκες του νέου κλάδου. 

4. Των Γραφείων Γραμματείας των συνιστωμένων Διευθύνσεων 
προϊστανται υπάλληλοι των κλάδων ΤΕ6 Διοικητικού ή ΔΕ4' Διοικητι¬ 
κού - Λογιστικού. 


Άρθρο 5. 

Τροποποίηση - Συμπλήρωση του π.δ. 398/1990 (Α 159) 

1. Η παράγραφος I του άρθρου 6 του π.δ. 398/1990 που από τυπο¬ 
γραφικό λάθος αριθμήθηκε ως Άρθρο 5 αντικαθίσταται ως εξής: 

«Ι.Τη Διεύθυνση Γεωργικών Εφαρμογών συγκροτούν τα εξής Τμή¬ 
ματα και Γραφείο: 

α) Συντονισμού, Εφαρμογής και Αξιολόγησης Προγραμμάτων, 
β) Διάρθρωσης και Εκσυγχρονισμού Μονάδων Παραγωγής 
γ) Εξειδικευμένης Τεχνολογίας και Ειδικών Δραστηριοτήτων, 
δ) Εκπαίδευσης και Επιμόρφωσης Προσωπικού, 
ε) Αγροτικών Εκθέσεων-Αρχείων-Μουσείων-Βιβλιοθηκών. 
στ) Ενημέρωσης Αγροτικού Πληθυσμού, 
ζ) Δικτύου Γεωργικής Λογιστικής Πληροφόρησης, 
η) Γραφείο Γραμματείας». 

2. Μετά την περίπτωση στ της παραγράφου 2 τόυ άρθρου 6 προστί¬ 
θεται περίπτωση ζ το κείμενο της οποίας έχει ως'εξής: 

«ζ) Τμήμα Δικτύου Γεωργικής Λογιστικής Πληροφόρησης: 

αα) Ο συντονισμός και η εποπτεία εφαρμογής του'προγράμματος με¬ 
λέτης τών διαρθρώσεων και της τεχνικοοικονομικής κατάστασης των 
Γεωργικών εκμεταλλεύσεων με τίτλο «Δίκτυο Γεωργικής Λογιστικής 
Πληροφόρησης». ’ ■ . '*-·-··*· 1 

ββ) Η μελέτη της τυπολογίας των γεωργικών εκμεταλλεύσεων βασι¬ 
σμένη στον Τεχνικοοικονομικό Προσανατολισμό· και στο οικονομικό 
τους μέγεθος.. _ ' ' ’ *“ ; 

γγ) Ο προσδιορισμός του τυπικού ακαθόριστου κέρδους κατά κλάδο 
φυτικής και ζωικής παραγωγής.. 

δδ) Η ανάλυση των στοιχείων του προγράμματός-καιη εξαγωγή συ¬ 
μπερασμάτων για το γεωργικό εισόδημα. - : 

εε) Η συνεργασία με την Εθνική Στατιστική Υπηρεσία της Ελλάδος 
(ΕΣΥΕ) στα προγράμματα απογράφικών-και δειγματοληπτικών ερευ¬ 
νών για τη διάρθρωση των γεωργικών εκμεταλλεύσεων. 

στστ) Η σε συνεργασία με διεθνείς οργανισμούς αντιμετώπιση θεμά¬ 
των αρμοδιότητας του Τμήματος; στα πλαίσια των Ε.Κ.». 

3. Η περίπτωση ζ) Γ ραφείο Γ ραμματείας της παραγράφου 2 αναριθ- 

μ’είται σε περίπτωση η). .,’ , /’ 

■ Άρθρο 6. 

Η Διεύθυνση Διοικητικού, Οργανωτικής Ανάπτυξης καί Εκπαίδευ¬ 
σης που προβλέπεται από τις διατάξεις τών άρθρων I, 2 καί 3 του π.δ. 
235/1990 μετονομάζεται σε Διεύθυνση Διοικητικού. 

■Άρθρο 7. - ■ ■"·:,· 

Τροποποίηση του π.δ. 433/1977 (Α 133), 

Η παράγραφος Ζ του άρθρου 210 αντικαθίσταται ώς εξής: 

«Ζ) Περιφερειακά Διοικητικά και Οικονομικά Τμήματα ήΤραφεία:, 

1. Των Διοικητικών Τμημάτων ή Γραφείων των Περιφερειακών 
Υπηρεσιών προϊστανται υπάλληλοι των Κλάδων ΠΕ9 Διοικητικού ή 
■ΤΕ6 Διοικητικού - Λογιστικού ή ΔΕ4 Διοικητικού - Λογιστικού. 

2. Των Οικονομικών Τμημάτων ή Γραφείων των'Περιφερειακών 
Υπηρεσιών προϊστανται υπάλληλοι των Κλάδων ΠΕ10 Οικονομικού ή 
ΤΕ6 Διοικητικού Λογιστικού ή ΔΕ4 Διοικητικού Λογιστικού. 

- 3. Των Διοικητικών - Οικονομικών Τμημάτων ή Γραφείων προΐστα- 
νται υπάλληλοι των Κλάδων ΠΕ9 Διοικητικού ή ΠΕ10 Οικονομικού ή 
ΤΕ6 Διοικητικού Λογιστικού ή ΔΕ4 Διοικητικού Λογιστικού. 

Άρθρο 8. 

Καταργούμενες διατάξεις 

1. Από την έναρξη ισχύος του παρόντος π, δ/τος καταργούνται οι πε¬ 
ριπτώσεις α, β και γ της παρ. 3 του άρθρου 2. του π.δ. 235/1990 (Α 
91). 

2. Κάθε γενική ή ειδική διάταξη που είναι αντίθετη στις διατάξεις του 
παρόντος ή διαφορετικά ρυθμίζουσα τα θέματα που διέπονται από το 
παρόν π. δ/γμα,·καταργείται. ■ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ Μ. ΠΑΠΑΚΩΝΣΤΑΝΤΙΝΟΥ 

'·■“ .0 ΥΦΥΠΟΥΡΓΟΣ ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 139 (2) 

Ίδρυση και λειτουργία Επαγγελματικής Σχολής Δασοθηροφυλμκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 4Ρ του Ν. 1845/1989 
«Ανάπτυξη και αξιοποίηση της αγροτικής έρευνας και τεχνολογίας - 
Δασοπροστασία και άλλες διατάξεις» (Α’ 102). 

2. Την Υ 1081/18.5.1990 απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Γεωργίας Παν, Χατζηνικο- 
λάου»-(Β’ 327). . 

3. Την 43/1991 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Γεωργίας, αποφασίζουμε: 

Άρθρο 1. 

Ίδρυση - Σκοπός. 

1. Ιδρύεται Επαγγελματική Σχολή Δασοθηροφυλάκων με έδρα το 
Καρπενήσι του Νομού Ευρυτανίας. 

2. Σκοπός της Σχολής είναι η άρτια επαγγελματική κατάρτιση των 
σπουδαστών, σε θέματα εφηρμοσμένης δασοπονίας και υλωρικής, που 
θα αποτελέσουν τα μόνιμα στελέχη της δασικής υπηρεσίας, για την προ¬ 
στασία του δασικού και θήραματικού πλούτου της χώρας. 

3. Η Σχολή υπάγεται στο Υπουργείο Γεωργίας το οποίο έχει και την 
ευθύνη λειτουργίας της. 

Η διοικητική και οικονομική εξυπήρέτηση της Σχολής γίνεται με 
φροντίδα της Διεύθυνσης Δασών του Νομού. 

4. Το Τοπικό Ταμείο Γεωργίας, Κτηνοτροφίας και Δασών επιχορη¬ 
γείται από το Κεντρικό Ταμείο Γεωργίας, Κτηνοτροφίας και Δασών για 
την αντιμετώπιση των δαπανών της Σχολής. 

5. Οι πιστώσεις που διατίθενται για τη λειτουργία της Σχολής καθο¬ 
ρίζονται με απόφαση του Υπουργού Γεωργίας. 

Άρθρο 2. 

Διάρκεια Φοίτησης. 

1. Η φοίτηση στη Σχολή είναι διάρκειας δύο διμήνων για κάθε εκπαι¬ 
δευτική περίοδο. 

2. Ο χρόνος έναρξης και λήξης των διμήνων καθορίζεται με απόφαση 
του Υπουργού Γεωργίας. 

3. Η φοίτηση στη Σχολή είναι υποχρεωτική. 

Άρθρο 3. 

Τροπός εισαγωγής των σπουδαστών. 

Η εισαγωγή των σπουδαστών στη Σχολή Δασοθηροφυλάκων γίνεται 
με επιλογή από ειδική τριμελή επιτροπή που συγκροτείται με απόφαση 
του Υπουργού Γεωργίας. 

Για την επιλογή των υποψηφίων συνεκτιμώνται τα εξής στοιχεία: 

α) Ο βαθμός του Απολυτηρίου Λυκείου. 

β) Η διαμονή σε ορεινές, δασικές ή ακριτικές περιοχές. 

γ) Η εργασία ή προϋπηρεσία σε δασικές εργασίες. 

δ) Η ιδιότητα του πολυτέκνου ή τέκνου πολυτέκνων. 

ε) Η ιδιότητα τέκνου δασικών υπαλλήλων - θυμάτων κατά την εκτέ¬ 
λεση διατεταγμένης υπηρεσίας ή εξ αιτίας της υπηρεσίας, μέχρι ποσο¬ 
στού 10% των θέσεων. 


Άρθρο 4. 

Διδασκόμενα μαθήματα. 

1. Τα διδασκόμενα μαθήματα στη Σχολή Δασοθηροφυλάκων διακρί- 
νονται σε δύο ενότητες: 

ΕΝΟΤΗΤΑ 1η: ΓΕΝΙΚΑ ΜΑΘΗΜΑΤΑ 

Περιλαμβάνει τα εξής μαθήματα σε στοιχειώδεις γνώσεις των θεμά¬ 
των: 

(1) Στοιχεία Δασικής Οικολογίας· (Φυτοκοινωνιολογία - Ζωοκοινω- 
νιολογία). 

(2) Στοιχεία εφηρμοσμένης Δασοπονίας (Στοιχεία Εφηρμοσμένης 
Δασοκομικής, Διαχείρισης, Ξυλομετρικής - Τοπογραφίας). 

(3) Στοιχεία Δασικού Δικαίου (Ρυθμιστικές διατάξεις του δασικού νό¬ 
μου, Ποινικές διατάξεις του δασικού νόμου. Έκταση εφαρμογής της δα¬ 
σικής ιδιοκτησίας). 

(4) Στοιχεία υλωρικής (Πυρκαϊές, παραβάσεις, φυτοϋγειονομία, 
υδρογεωνομία, προστατευτέες περιοχές, Θήρα, αλιεία, ορεινά ύδατα, 
υγροβιότοποι). 

(5) Στοιχεία Δασοκοινωνικής αγωγής (Ο ρόλος του δασοθηροφύ- 
λακα στο δάσος, η κοινωνική αποστολή του επαγγέλματος, η σχέση του 
οργάνου δασικής ασφάλειας με τον πολίτη, πρώτες βοήθειες). 

(6) Στοιχεία Δασικής Βοτανικής. 

ΕΝΟΤΗΤΑ 2η: ΜΑΘΗΜΑΤΑ ΕΦΗΡΜΟΣΜΕΝΗΣ ΥΛΩΡΙΚΗΣ 

Διδάσκονται τα εξής μαθήματα: 

(1) Δασικές πυρκαϊές (Αντικείμενο, διατάξεις που διέπουν τις δασο- 
πυρκαϊές, ο ρόλος του δασοθηροφύλακα στην πρόληψη και την κατα¬ 
στολή). 

(2) Δασικές παραβάσεις (Αντικείμενο, ποινικές και δικονομικές δια¬ 
τάξεις που διέπουν την κάθε παράβαση, προληπτικά και αστυνομικά κα¬ 
θήκοντα του δασοθηροφύλακα, πρωτόκολλα μηνύσεως, πρωτόκολλα 
διοικητικών αποβολών, κατάσχεση μέσων και προϊόντων, προϋποθέ¬ 
σεις αυτοδύναμης δράσης, προανακριτικά καθήκοντα και έρευνα). 

(3) Προστατευτέες περιοχές (Νομικό καθεστώς και κανονισμοί λει¬ 
τουργίας τους, αστυνόμευσης, ο δασοκοινωνικός ρόλος του δασοθηρο- 
φύλακα σε προστατευτέες περιοχές). 

(4) Θηραματική διαχείριση (Εκτροφεία, καταφύγια, ελεγχόμενες πε¬ 
ριοχές Θήρας, ορεινή αλιεία, υγροβιότοποι). 

(5) Δασικό περιβάλλον (κοινωνικές αξίες: αισθητικές, ιστορικές και 
επιστημονικές. Περιβαλλοντικές αξίες: Υδρονομικές, οργανικό και 
ανόργανο επιβλαβές περιβάλλον). 

2. Τα μαθήματα και η πρακτική άσκηση των σπουδαστών καθώς και 
οι ώρες παραδόσεων στα δύο δίμηνα φοίτησης ανα εβδομάδα κατανέμο- 
νται ως εξής: 

α) Πρώτο δίμηνο (9 εβδομάδων) 

Ενότητα πρώτη: Σχέσεις Δασοπονίας και Υλωρικής 


Μάθημα 

Παραδόσεις 

Πρακτική άσκη¬ 

Σύνολο 

1)Στοιχεία Δασικής 

ώρες 

ση ώρες 

ωρών 

Οικολογίας 

2) Στοιχεία Εφηρμοσμένης 

3 

2 

5 

Δασοπονίας 

3) Στοιχεία Δασικού 

3 

2 

5 

Δικαίου 

4 

. 

4 

4) Στοιχεία Υλωρικής 

5) Στοιχεία Δασοκοινωνικής 

2 

2 

4 

Αγωγής 

6) Στοιχεία Δασικής 

3- 

3 


Βοτανικής 3 

Β) Δεύτερο δίμηνο (9 εβδομάδων) 

Ενότητα δεύτερη: Εφηρμοσμένη Υλωρική 

4 

7 

Μάθημα 

Παραδόσεις 

Πρακτική άσκη¬ 

Σύνολο 

1) Δασικές πυρκαϊές 

ώρες 

ση ώρες 

ωρών 

3 

2 

5 

2) Δασικές παραβάσεις 

3) Προστατευτέες 

4 

4 

8 

Περιοχές 

4) θηραματική 

2 

2 

4 

διαχείριση 

3 

2 

5 

5) Δασικό περιβάλλον 

3 

3 

6 


3. Η ανάθεση της διδασκαλίας των μαθημάτων γίνεται με απόφαση 
του Υπουργού Γεωργίας, μετά από αίτηση εκδήλωσης ενδιαφέροντος, · 

σε δασολόγους και τεχνολόγους δασοπονίας - Θηραματοπονίας δημο¬ 
σίους υπαλλήλους. 

Ειδικά μαθήματα μπορεί να διδάσκονται αναλόγως του αντικειμένου 
των, από κατόχους ειδικής επιστημονικής γνώσης ή εμπειρίας. 

4. Κατά τη διάρκεια των μαθημάτων οι σπουδαστές εξετάζονται 
προφορικά και γραπτά. Θ μέσος όρος των βαθμών των εξετάσεων αυ¬ 
τών θεωρείται βαθμός προόδου για κάθε μάθημα. 

Μετά τη λήξη των μαθημάτων οι σπουδαστές εξετάζονται γραπτά 
στο σύνολο, των διδαχθέντων μαθημάτων των δύο διμήνων. Ο μέσος 
όρος του βαθμού προόδου και του βαθμού γραπτής τελικής εξέτασης εί¬ 
ναι ο βαθμός του κάθε μαθήματος. 

Απολύονται από τη Σχολή όσοι συγκεντρώνουν βαθμό μεγαλύτερο 
της βάσης (10) στο σύνολο των μαθημάτων ή μέσο όρο βαθμολογίας 
δέκα τρία (13) εφόσον υπολείπονται της βάσης σε λιγότερα από δύο (2) 
μαθήματα. Ελάχιστη ανεκτή βαθμολογία ο βαθμός επτά (7). · 

5. Στους αποφοιτούντες από τη Σχολή Δασοθηροφυλάκων χορηγεί¬ 
ται αποφοιτήριο (τίτλος σπουδών) υπόδειγμα του οποίου παρατίθεται 
στο Παράρτημα του παρόντος διατάγματος. 

Ο τύπος του αποφοιτηρίου καθορίζεται ως εξής: 

Σε χαρτί υπόλευκο, ελαφρώς γκοφρέ, διαστάσεων 0,23 X 0,33 μ. 
των 180 γραμμαρίων περίπου, το οποίο φέρει έντυπο μαίανδρο χρώμα¬ 
τος πράσινου πλάτους τεσσάρων (4) χιλιοστών περιμετρικά προς το 
εσωτερικό και σε απόσταση δύο και μισό (2,5) εκατοστών από τα άκρα 
του χαρτιού. 

Ενδεικτικό αναλυτικής βαθμολογίας χορηγείται στον απόφοιτο 
ύστερα από αίτησή του. 

6. Σπουδαστής που απουσιάζει αδικαιολόγητα περισσότερο από δέκα 
(10) ώρες ανά δίμηνο, απομακρύνεται από τη Σχολή και διαγράφεται 
από τα τηρούμενα μητρώα. 

Σε περίπτωση δικαιολογημένης απουσίας κρίνεται από το διδακτικό 
συμβούλιο η δυνατότητα συμμετοχής του σπουδαστή στις απολυτήριες 
εξετάσεις. 

Σπουδαστής που δεν επιδεικνύει το απαιτούμενο ήθος κατά τη διάρ¬ 
κεια της φοίτησης στη Σχολή διαγράφεται από τη Σχολή μετά από από¬ 
φαση του διδακτικού συμβουλίου. 

Άρθρο 5. 

Όργανα Διοίκησης - Αρμοδιότητες. 

1. Όργανα διοίκησης της Σχολής Δασοθηροφυλάκων είναι ο Διευθυ¬ 
ντής, ο Υποδιευθυντής και το Διδακτικό Συμβούλιο. 

2. Ο Διευθυντής και ο Υποδιευθυντής ορίζονται με απόφαση του 
Υπουργού Γεωργίας και είναι υπάλληλοι του Κλάδου ΠΕ2 Δασολογι- 
κού. 


3. Το Διδακτικό Συμβούλιο αποτελείται από το Διευθυντή της Σχο¬ 
λής και τους Καθηγητές. Στο Διδακτικό Συμβούλιο μετέχει χωρίς ψήφο 
και το λοιπό διδακτικό προσωπικό. 

4. Ο Διευθυντής της Σχολής προΐσταται του διδακτικού προσωπικού. 
Επιμελείται για την αγωγή και εκπαίδευση των σπουδαστών. Παρακο¬ 
λουθεί την πιστή εφαρμογή του ειδικού κανονισμού εσωτερικής λειτουρ¬ 
γίας της Σχολής. 

5. Ο Υποδιευθυντής αναπληρώνει τον ελλείποντα, απουσιάζοντα ή 
κωλυόμενο Διευθυντή και συνεπικουρεί αυτόν στο έργο του. 

Άρθρο 6. 

Διδακτικό προσωπικό. 

Το διδακτικό προσωπικό της Σχολής αποτελείται από: 

α) Έναν (1) Δασολόγο Α' Βαθμού, ως Διευθυντή. 

β) Εναν (1) Δασολόγο Α’ Βαθμού, ώς Υποδιευθυντή. 

Τ) Τρεις (3) Δασολόγους Α' ή Β' Βαθμού, ως Καθηγητές. 

δ) Δύο (2) Τεχνολόγους Δασοπονίας - Θηραματοπονίας Α' ή Β' Βαθ¬ 
μού, ως Επιμελητές. ι 

ε) Δύο (2) Τεχνολόγους Δασοπονίας - θηραματοπονίας Α' ή Β' Βαθ¬ 
μού, ως βοηθοί. 

Ο αριθμός των αναφερομένων στις ανωτέρω περιπτώσεις γ, δ και ε 
μπορεί να αυξομειώνεται ανάλογα με τον αριθμό των σπουδαστών με 
απόφαση του Υπουργού Γεωργίας και δεν μπορεί να είναι λιγότερος από 
έναν ανά κατηγορία και ανά τριάντα σπουδαστές. : * 

Άρθρο 7. 

Πειθαρχικές Ποινές. 

1. Ο Διευθυντής της Σχολής μπορεί να επιβάλλει στους σπουδαστές 
τις εξής πειθαρχικές ποινές: 

α) Έγγραφη παρατήρηση. 

β) Έγγραφη επίπληξη. 

2. Το διδακτικό συμβούλιο μπορεί να επιβάλλειτην πειθαρχική ποινή 
της διαγραφής του σπουδαστή από τη Σχολή, ύστερα από υποβολή σχε¬ 
τικού ερωτήματος και παραπομπή του σπουδαστή σ’ αυτό,· άπό το Διευ¬ 
θυντή της Σχολής. 

Άρθρο 8. 

Παράρτημα. 

Παρατίθεται κατωτέρω Παράρτημα το οποίο αποτελεί αναπόσπαστο 
μέρος του διατάγματος αυτού και έχει ως εξής: 

ΠΑΡΑΡΤΗΜΑ 


Αύξ. Αριθ. 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΓΕΩΡΓΙΑΣ 

ΓΕΝΙΚΗ ΔΙΕΥΘΥΝΣΗ ΔΑΣΩΝ 

ΕΠΑΓΓΕΛΜΑΤΙΚΗ ΣΧΟΛΗ ΔΑΣΟΘΗΡΟΦΥΛΑΚΩΝ 


ΠΤΥΧΙΟ 


Ν. 1845/1989 


που γεννήθηκε στ .του Νομού... .το έτος 19. 

παρακολούθησε ευδόκιμα όλα τα διδασκόμενα μαθήματα και ασκήθηκε πρακτικά στην Επαγγελμα¬ 


τική Σχολή 


Λασοθηροφυλάκων 
(Έδρα της Σχολής) 


από.·..μέχρι 


και αφού εξετάστηκε με επιτυχία από την αρμόδια εξεταστική Επιτροπή τόσο για τη θεωρητική όσο 
και για την πρακτική τ κατάρτιση κρϊθηκε άξι.... απονομής του πτυχίου αυτού και έλαβε το γε¬ 
νικό βαθμό (θεωρητικό και πρακτικό) αποφοίτησης 



ΔΑΣΟΛΟΓΟΣ ΜΕ Α' ΒΑΘΜΟ 

Στον Αναπληρωτή Υπουργό Γεωργίας αναθέτουμε τη δημοσίευση 
«αι εκτέλεση του παρόντος διατάγματος. 

Αθήνα, 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛ. ΥΠΟΥΡΓΟΣ ΓΕΩΡΓΙΑΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 140 1 (3) 

Μετατροπή της Γυναικείας Ιεράς Μονής Μεταμορφώσεως Σωτήρος 

Σοχού Θεσσαλονίκης, Ιεράς Μητροπόλεως Λαγκαδά εις ανδρώαν 

τοιαΰτην». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Το άρθρο 38 παραγρ. 3 του Ν. 590/77 «Περί του καταστατικού 
'άρτου της Εκκλησίας της Ελλάδος» (Α 146) 

2) Την σύμφωνη γνώμη του οικείου Μητροπολίτου, Ιεράς Μητροπό- 
,εως Λαγκαδά, που αναφέρεται στο αριθμ. '354/12.11.90 έγ- 
'ραφά του. 

3) Την σχετική έγκριση της Ιεράς Συνόδου της Εκκλησίας της Ελλά- 
ίος, χορηγηθείσα κατά την Συνεδρίαν αυτής της 9.12.90 ως αναφέ- 
ιεται στο αριθμ. 2921/17.12.90 έγγραφό της. 

4) Την 82/1991 γνωμοδότηση του Συμβουλίου της Επικράτειας με 


πρόταση .του Υπουργού Εθνικής Παιδείας και Θρησκευμάτων, απο¬ 
φασίζουμε: 1 

Άρθρο μόνο 

Η γυναικεία Ιερά Μονή Μεταμορφώσεως Σωτήρος, Σοχού Θεσ¬ 
σαλονίκης της Ιεράς Μητροπόλεως Λαγκαδά μετατρέπεται σε αν- 
δρώα τοιαύτη. 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 21 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
- 4 -- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ. 114/1991 «Αρμοδιότητές Αναπληρωτή Προϊσταμένου 
Δημοσίων Οικονομικών Υπηρεσιών (ΔΟΥ) που δημοσιεύθηκε στο ΦΕΚ 
46/Α/21.3.91 στο άρθρο' 2'στην παράγραφο Ια στη δεύτερη σειρά να 
διορθώνεται το επαναλαμβανόμενο «Λογιστικό» στο ορθό «Δικα¬ 
στικό». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52’48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρ*· 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

γ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















